**Informácia pre rodiča dieťaťa alebo fyzickú osoba, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.05.2023 na deti, ktoré navštevujú posledný ročník materskej školy alebo základnú školu**

S účinnosťou od 01.05.2023 v zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) **alebo základnú školu** (ďalej len „ZŠ“)*,*ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na stravu sa od 01.05.2023 bude poskytovať v sume:

* **2,10 eur za každý deň,** v ktorom sa dieťa zúčastnilo vyučovania**v ZŠ na prvom stupni**a**odobralo obed,**
* **2,30 eur za každý deň,** v ktorom sa dieťa zúčastnilo vyučovania **v ZŠ na druhom stupni**a**odobralo obed.**

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaní v ZŠ, pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni. Ak nebol obed odhlásený a dieťa ho neodobralo, platbu zaň znáša rodič
* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára– špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovania nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).
* **Réžiu vo výške 10 eur mesačne platí rodič naďalej.**

Ak Vaše dieťa navštevuje **ZŠ alebo posledný ročník MŠ** a máte záujem od 01.05.2023 o poskytovanie dotácie na stravu na Vaše dieťa, **je nevyhnutné požiadať o dotáciu na stravu, a to prostredníctvom Edupage v sekcii “Žiadosti/vyhlásenia“, prípadne na priloženom tlačive (návratka), ktorú žiadame doručiť zariadeniu školského stravovania**: Základná škola, Mlynská 50, Senec, a to osobne do kancelárie pani Ing. Kataríne Koleničkovej (asistentka RŠ) alebo mailom na odhlaskyobedov@zsmlynska.org ,**a to najneskôr v termíne do 16.4.2023.** V prípade, že sa Vaše dieťa v školskej jedálni nestravuje, je zároveň potrebné požiadať, aby dieťa bolo zaradené do zoznamu stravníkov vyplnením prihlášky na stravovanie, ktorá je uvedená na webovej stránke školy

V prípade, ak **nedoručíte túto návratku** zariadeniu školského stravovania v stanovenom termíne, **na dieťa nebude možné poskytovať dotáciu na stravu**, **až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.